钦定古今图书集成/明伦汇编/人事典/第061卷 > 《感时赋》〈有序〉前人
## 钦定古今图书集成/明伦汇编/人事典/第061卷 > 《感时赋》〈有序〉前人

夫逝物之感，有生所同，颓年致悲，时惧其速，岂能忘怀，迺作斯赋。

相物类以迨己，闵交臂之匪赊。揆大耋之或遄，指崦
嵫于西河。鉴三命于予躬，怛行年之蹉跎。于𪂿鴂之
先号，挹芬芳而夙过。微灵芝之频秀，迫朝露其如何。
“虽《发叹》之早晏，谅《大暮》之同科。”